SIARAN AKHBAR S.A. 2021/12/143 (HQ) SIME DARBY MOTORS & TENAGA NASIONAL BERHAD MENANDATANGANI MOU BAGI MEMPERCEPATKAN PENGGUNAAN KENDERAAN ELEKTRIK PETALING JAYA, 14 Disember 2021 - Salah satu automotif terkemuka negara, Sime Darby Motors (SDM) Malaysia, dan syarikat utiliti terkemuka Tenaga Nasional Berhad (TNB), telah memeterai memorandum persefahaman (MoU) untuk kerjasama bagi menyokong usaha menjadikan Malaysia sebagai negara neutral karbon. SDM Malaysia dan TNB memeterai MoU itu pada majlis menandatangani memorandum persefahaman antara Pengarah Urusan Peruncitan dan Pengedaran SDM, Encik Jeffrey Gan dan Ketua Solutions Bahagian Retail TNB, Encik Mohamed Azrin Bin Mohamed Ali, yang disaksikan Ketua Pegawai Kewangan Kumpulan Sime Darby Berhad, En Mustamir Mohamad dan Ketua Pegawai Retail TNB, Datuk Ir. Megat Jalaluddin Megat Hassan di Sime Darby Motors City, Ara Damansara awal hari ini. SDM Malaysia dan TNB komited untuk bekerjasama selama dua tahun bagi meneroka pelbagai inisiatif untuk mempercepatkan penggunaan kenderaan elektrik (EV), yang antara lain termasuk memastikan rangkaian infrastruktur pengecasan EV yang lebih cekap disediakan dalam menyokong pertumbuhan ini. Pihak berkenaan juga menyasarkan untuk melihat inisiatif cekap tenaga dan tenaga boleh diperbaharui yang lain bagi mengoptimumkan kos infrastruktur pengecasan EV dan mengurangkan pelepasan karbon. "Kami mempunyai cita-cita EV yang sangat jelas di Sime Darby Berhad dan penglibatan TNB sangat kritikal dalam memastikan matlamat kami dapat dicapai di Malaysia. Rakan kongsi seperti TNB memainkan peranan penting sebagai pemboleh dalam membantu kami mencapai sasaran portfolio produk yang lebih cekap tenaga menjelang 2025 dan menjadi peneraju bagi EV di Asia Pasifik. "Kami berada di 19 pasaran di rantau Asia Pasifik, di mana kesemuanya berada pada tahap berbeza dalam revolusi EV. Sebagai rakan kongsi pilihan untuk beberapa jenama automotif yang paling dikagumi di dunia, dan dengan keupayaan merentasi rantaian nilai penuh, kami percaya bahawa kami berada di kedudukan strategik untuk menjadi rakan kongsi pilihan bagi peralihan yang sedang berlaku," kata Ketua Pegawai Eksekutif Kumpulan Sime Darby Bhd, Dato' Jeffri Salim Davidson. Tawaran Sime Darby untuk menyokong rancangan EV negara melalui perniagaan terasnya, iaitu Permotoran dan Perindustrian termasuk keupayaan pemasangan bernilai tinggi; spektrum yang luas bagi jenama terkemuka dunia dengan rangkaian EV yang berkembang; Page 1 of 4
S.A. 2021/12/143 (HQ) tenaga kerja berkemahiran tinggi untuk perkhidmatan runcit dan selepas jualan EV; dan pembekalan dan penyelenggaraan peralatan pengecasan EV. Presiden/Ketua Pegawai Eksekutif TNB, Datuk Ir. Baharin Din mendedahkan bahawa minat TNB untuk mempercepatkan e-mobiliti didorong cita-cita TNB untuk mewujudkan persekitaran EV yang kondusif, sekali gus menggalakkan kadar penggunaan EV yang lebih tinggi dalam kalangan orang ramai, dan oleh itu, menyokong agenda mobiliti jejak karbon rendah di Malaysia. "Sebagai pemacu utama peralihan tenaga negara, inisiatif ini juga membina usaha kami untuk menerajui pembangunan ekosistem yang kondusif bagi penggunaan EV yang lebih luas di Malaysia. "Selepas lebih 7 dekad, peranan kami telah berkembang daripada penyedia utiliti nasional ke arah menjadi menjadi pembekal terunggul bagi solusi tenaga mampan di Malaysia dan antarabangsa. Untuk mencapai aspirasi itu, kami telah mengubah TNB menjadi lebih tangkas dan mengutamakan pelanggan, termasuk meningkatkan portfolio solusi tenaga mampan seperti solar dan hidro, audit tenaga, sistem pengurusan tenaga yang cekap dan kini, infrastruktur pengecasan EV". Beliau juga berkata melalui kerjasama itu, SDM Malaysia dan Sime Darby Berhad secara keseluruhannya, boleh bergantung kepada kepakaran kolektif TNB dalam pengurusan tenaga dan solusi tenaga mampan untuk membantu mencapai misi mereka yang sentiasa bersedia dengan keperluan masa depan dalam industri automotif. "Ini termasuk memperluaskan kadar penggunaan EV di negara ini dengan TNB menyediakan kepakaran dalam pemasangan infrastruktur pengecasan EV di lokasi strategik di sepanjang laluan perjalanan utama untuk menyokong komuniti EV dengan lebih baik. Ia akan mengurangkan sebarang kebimbangan dalam kalangan pemilik EV dan membantu merangsang lebih banyak minat terhadap pilihan mobiliti rendah karbon dalam kalangan bakal pemilik EV." Tambah Baharin, melalui kerjasama itu, TNB akan menyediakan bekalan elektrik yang boleh dipercayai berdaya harap dan stabil kepada ekosistem pengecasan EV berdasarkan kawasan geografi terpilih yang dipersetujui bersama oleh TNB dan SDM Malaysia. TNB juga akan menawarkan SDM Malaysia solusi yang boleh mengoptimumkan kos elektrik dan menyokong sumber tenaga hijau dan mampan dalam mengurangkan pelepasan karbon. "SDM Malaysia mewakili beberapa jenama seperti BMW, Jaguar, Land Rover, Porsche, Volvo, Hyundai dan Ford, yang telah menumpukan pada pembangunan produk teknologi yang lebih hijau, dan kami akan mula mengedar dan menjualnya di Malaysia tidak lama lagi. Kami komited untuk menyokong jenama ini dalam peralihan mereka kepada EV dan kerjasama dengan TNB ini menandakan bahagian penting dalam usaha kami untuk memastikan bahawa kami mempunyai infrastruktur sedia ada dan penyelesaian terbaik dalam kelasnya untuk kenderaan berteknologi maju dan mesra alam ini," kata Jeffrey Gan. Page 2 of 7
S.A. 2021/12/143 (HQ) Sebagai sebahagian daripada usaha SDM Malaysia untuk menyediakan tenaga kerja selepas jualan dan bagi menggalakkan percambahan EV, pelbagai usaha termasuk peningkatan kemahiran juruteknik telah dimulakan. Sebanyak 1,048 jam latihan telah dilakukan oleh juruteknik SDM Malaysia bagi memastikan mereka dilatih sebaiknya untuk mengendalikan kenderaan canggih ini. Semua unit operasi dalam setiap jenama yang diwakili oleh SDM Malaysia telah mencapai akreditasi teknikal EV tertinggi mereka sejak Oktober 2019 dan telah mencapai kemajuan besar dalam pensijilan juruteknik EV mereka. SDM komited untuk terus meningkatkan kemahiran pasukan teknikalnya bagi persediaan masa depan bidang automotif. Mengenai Sime Darby Motors Malaysia Sime Darby Motors ialah salah satu kumpulan automotif terkemuka di Asia Pasifik, mewakili jenama mewah seperti BMW, Rolls-Royce, Jaguar, Land Rover dan Porsche kepada jenama pasaran yang menarik termasuk Ford dan Hyundai, serta kenderaan komersial. Sime Darby Motors terlibat secara aktif dalam semua aspek perniagaan automotif - daripada pengimportan dan pemasangan, kepada pengedaran, peruncitan dan penyewaan. Operasi runcitnya menampilkan beberapa kemudahan terkini yang terbaik dan terkini di rantau ini. Di Malaysia, Sime Darby Motors mengendalikan 29 pengedar yang mewakili jenama BMW, MINI, Hyundai, Ford, Jaguar, Land Rover, Porsche, Volvo dan Auto Selection. Senarai cawangan milik Sime Darby Motors: List of Sime Darby Motors owned branches: 1. Auto Bavaria - BMW / MINI / BMW Motorrad 2. Auto ConneXion - Ford 3. Jaguar Land Rover Ara Damansara - Jaguar / Land Rover 4. Auto Hyundai - Hyundai 5. Auto Performance - Porsche 6. Auto Selection - Pre-Owned Cars 7. Swedish Auto - Volvo Page 3 of 7
S.A. 2021/12/143 (HQ) Mengenai Tenaga Nasional Berhad Aktiviti teras TNB merangkumi bidang penjanaan, penghantaran dan pembahagian tenaga elektrik. Selain menjadi syarikat penjana elektrik utama negara, TNB turut menghantar dan membahagikan elektrik ke seluruh Semenanjung Malaysia, Sabah dan Wilayah Persekutuan Labuan. Sehingga 30 September 2021, TNB membekalkan elektrik kepada 10.3 juta pelanggan. Melalui anak-anak syarikatnya, TNB turut terlibat dalam aktiviti pembuatan alat ubah, perkakas suis dan kabel bervoltan tinggi; perkhidmatan perundingan profesional, pembinaan, operasi dan penyenggaraan kemudahan penyejukan daerah, peralatan penjanaan, pembaikan dan penyenggaraan, perkhidmatan pembekalan bahan api; perkhidmatan berkaitan tenaga boleh baharu, kecekapan tenaga dan kualiti kuasa; pengajian tinggi dan latihan kemahiran serta menjalankan kajian dan pembangunan (R&D). Sebagai pembekal tenaga elektrik bersepadu, TNB telah dan akan terus melaksanakan peranan pentingnya dalam menggerak kemajuan negara. Untuk maklumat lanjut, sila layari Dikeluarkan di Kuala Lumpur pada 14 November 2021 Untuk Sime Darby Motors Untuk pertanyaan lanjut media, sila hubungi acorn communications sdn bhd Natalia Ghani at 012-2314782/ Yasmin Kadir at 017-2379048 or 03-79588348 or email: Untuk Tenaga Nasional Berhad Untuk pertanyaan lanjut media, sila hubungi Norfadzilah Shaary at 019-3369681/ Grace Tan at 016-6626229/ Fazreen at 019-3160401 atau emel kami: Page 4 of 7
S.A. 2021/12/143 (HQ) SDM TNB Photo 1: Pengarah Urusan Peruncitan dan Pengedaran Sime Darby Motors Malaysia, En. Jeffrey Gan (duduk sebelah kiri) dan Ketua Solutions Bahagian Retail Tenaga Nasional Berhad, En. Mohamed Azrin Mohamed Ali (duduk sebelah kanan) menandatangani memorandum persefahaman untuk mempercepatkan penggunaan kenderaan elektrik dan bekerjasama dalam inisiatif tenaga mampan, disaksikan oleh Ketua Pegawai Kewangan Kumpulan Sime Darby Berhad, En. Mustamir Mohamad (berdiri sebelah kiri) dan Ketua Pegawai Retail Tenaga Nasional Berhad, Datuk Ir. Megat Jalaluddin Megat Hassan (berdiri sebelah kanan). Page 5 of 7
S.A. 2021/12/143 (HQ) Pengarah Urusan Peruncitan dan Pengedaran Sime Darby Motors Malaysia, En. Jeffrey Gan (dua dari kiri) dan Ketua Solutions Bahagian Retail Tenaga Nasional Berhad, En. Mohamed Azrin Mohamed Ali (dua dari kanan) bersama dokumen Memorandum Persefahaman yang ditandatangani awal hari ini di Sime Darby Motors City, Ara Damansara. Majlis menandatangani memorandum persefahaman itu disaksikan oleh Ketua Pegawai Kewangan Kumpulan Sime Darby Berhad, En. Mustamir Mohamad (paling kiri) dan Ketua Pegawai Retail Tenaga Nasional Berhad, Datuk Ir. Megat Jalaluddin Megat Hassan (paling kanan). Page 6 of 7
S.A. 2021/12/143 (HQ) Pengarah Urusan Peruncitan dan Pengedaran Sime Darby Motors Malaysia, En Jeffrey Gan (paling kiri), Ketua Pegawai Kewangan Kumpulan Sime Darby Berhad, En. Mustamir Mohamad (dua dari kiri), Ketua Pegawai Retail Tenaga Nasional Berhad, Datuk Ir. Megat Jalaluddin Megat Hassan (dua dari kanan) dan Ketua Solutions Bahagian Retail Tenaga Nasional Berhad, En. Mohamed Azrin Mohamed Ali (paling kanan) bersama BMW iX dan Hyundai Kona elektrik sepenuhnya selepas majlis menandatangani Memorandum Persefahaman antara Sime Darby Motors Malaysia dan Tenaga Nasional Berhad yang diadakan di Sime Darby Motors City awal hari ini. Page 7 of 7